

ประกาศคณะเทคโนโลยีการเกษตร

มหาวิทยาลัยเทคโนโลยีราชมงคลธัญบุรี

เรื่อง การขายทอดตลาดพัสดุ

 -----------------------------------------

 ด้วย คณะเทคโนโลยีการเกษตร มหาวิทยาลัยเทคโนโลยีราชมงคลธัญบุรี จะทำการขายทอดตลาดพัสดุชำรุดไม่ใช้ในราชการ ซึ่งมีรายละเอียดและเงื่อนไขดังนี้

๑. พัสดุชำรุดที่จะทำการขายทอดตลาด ตามรายละเอียดแนบท้ายประกาศนี้ โดยกำหนดดูพัสดุที่จะทำการจำหน่าย ณ คณะเทคโนโลยีการเกษตร ในวันที่ ๒๐ กันยายน ๒๕๕๖ เวลา ๑๐.๐๐ น. และจึงดำเนินการขายทอดตลาด ในวันเดียวกันพร้อมกันไป

๒. การขายทอดตลาดจะขายโดยวิธีประมูลด้วยวาจา

๓. ผู้ประมูลราคาได้จะต้องจ่ายเงินสดทันที

๔. กรณีคณะกรรมการขายทอดตลาด เห็นว่าราคาซึ่งผู้ประมูลเสนอราคาสูงสุดยังไม่เพียงพอคณะกรรมการขายทอดตลาดอาจพิจารณาถอนพัสดุออกจากการขายทอดตลาดได้ และมหาวิทยาลัยขอสงวนไว้ซึ่งสิทธิที่จะไม่ขายพัสดุให้แก่ผู้เสนอราคาสูงสุดเมื่อเห็นว่าราคาที่เสนอยังไม่เป็นการเหมาะสมหรือไม่คุ้มกับราคาที่มหาวิทยาลัยเห็นควร โดยพิจารณาถึงประโยชน์ของทางราชการเป็นสำคัญ ผู้ประมูลไม่มีสิทธิอุทธรณ์หรือฟ้องร้องบังคับคดีใดๆ ทั้งสิ้น

๕. พัสดุชำรุดที่นำออกขายทอดตลาด ขายตามสภาพที่ปรากฏ ณ วันประมูล ผู้ประมูลไม่อาจเรียกร้องหรือร้องขอให้มหาวิทยาลัย ดำเนินการอย่างหนึ่งอย่างใดเพื่อขอให้ปรับปรุงเปลี่ยนแปลงให้พัสดุมีสภาพดีขึ้นได้

๖. ผู้ประมูลได้จะต้องรับพัสดุชำรุดนั้นไปจากมหาวิทยาลัยฯ ให้เสร็จภายใน ๓ วัน หากล่วงเลยกำหนดเวลาดังกล่าวมหาวิทยาลัยฯ จะไม่รับผิดชอบต่อความเสียหายอันอาจจะเกิดขึ้นได้

ผู้สนใจต้องการขอทราบรายละเอียดเพิ่มเติมสามารถติดต่อสอบถามได้ที่ แผนกพัสดุ ฝ่ายบริหารและวางแผน คณะเทคโนโลยีการเกษตร มหาวิทยาลัยเทคโนโลยีราชมงคลธัญบุรี หมายเลขโทรศัพท์ ๐๒-๕๓๑๒๙๘๙ ตั้งแต่บัดนี้เป็นต้นไป (ให้ดูความสะดวกของการบริการฯ ข้อมูลข่าวสารของหน่วยงาน)

#####  ประกาศ ณ วันที่ ๒๖ เดือน สิงหาคม พ.ศ. ๒๕๕๖

 (ผู้ช่วยศาสตราจารย์ ดร.อำนาจ ศิลวัตร)

คณบดีคณะเทคโนโลยีการเกษตร

 มหาวิทยาลัยเทคโนโลยีราชมงคลธัญบุรี